laion/Wikipedia-Exotic huggingface dataset:
לארי פאוסט

לורנס מייקל "לארי" פאוסט (באנגלית: Lawrence Michael "Larry" Foust;‏ 24 ביוני 1928 - 27 באוקטובר 1984) היה כדורסלן אמריקאי ששיחק בליגת ה-NBA בין השנים 1950–1962, והשתתף 8 פעמים במשחק האולסטאר. ממוצעיו לאורך קריירת ה-NBA הם 13.7 נקודות ו-9.8 ריבאונדים למשחק. פאוסט נולד בעיר פליינסוויל שבאוהיו, וגדל בפיטסבורג, פנסילבניה. בין השנים 1946–1950 למד באוניברסיטת לה סאל שבפילדלפיה, ולאורך תקופתו בקבוצת הכדורסל שלה קלע 14.2 נקודות בממוצע למשחק. פאוסט נבחר על ידי קבוצת שיקגו סטאגס בבחירה החמישית של דראפט ה-NBA לשנת 1950. לפני תחילת עונת 1950/1951 התפרק מועדון הסטאגס, ופאוסט נבחר על ידי פורט ויין פיסטונס ב"דראפט הפיזור" של הקבוצה. ב-22 בנובמבר 1950, במשחקו ה-12 בליגה, קלע פאוסט את הסל שהעניק לקבוצתו את הניצחון על מיניאפוליס לייקרס בתוצאה 19-18 - תוצאת הסיום הנמוכה בתולדות ה-NBA. בעונת 1951/1952 הוביל את הליגה עם 880 ריבאונדים בסך הכול, וממוצע הריבאונדים שלו (13.3 למשחק) הציב אותו במקום השני, אחרי ג'ורג' מייקן. בעונות 1955 ו-1956 הוביל פאוסט את הפיסטונס לגמר ה-NBA, לצד ג'ורג' יארדלי, ובשתי הפעמים הפסידו (לסירקיוז נשיונלס ולפילדלפיה ווריורס, בהתאמה). בעונת 1957/1958 עבר פאוסט בטרייד למיניאפוליס לייקרס, בה שיתף פעולה עם ורן מיקלסן ואלג'ין ביילור. בפלייאוף 1959 העפיל עם הלייקרס לגמר ה-NBA, אך הפסיד לבוסטון סלטיקס בתוצאה 4-0. במהלך עונת 1959/1960 עבר לסנט לואיס הוקס, אותה הובילו בוב פטיט, קליף הייגן וקלייד לאבלט לשתי הופעות בגמר ה-NBA‏ (1960 ו-1961), שבשתיהן הפסידו לסלטיקס. בסיום עונת 1961/1962 פרש פאוסט ממשחק, בגיל 33. ב-8 מתוך 9 עונותיו הראשונות ב-NBA נבחר פאוסט להשתתף במשחק האולסטאר, ובעונות 1955 ו-1952 נבחר לחמישיית העונה הראשונה והשנייה, בהתאמה. בעת פרישתו דורג תשיעי מבין קלעי ה-NBA בכל הזמנים, עם 11,198 נקודות, ו-8,041 הריבאונדים שאסף דירגו אותו רביעי ברשימת הריבאונדרים המובילים בתולדות ה-NBA, אחרי דולף שייס, בוב פטיט וביל ראסל. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA The Lowdown Hall of Fame Snubs: Larry Foust, באתר Hardwood Paroxysm לארי פאוסט, באתר "Find a Grave" (באנגלית) סטטיסטיקות הקריירה של פאוסט ב-NBA, באתר basketball-reference.com סטטיסטיקות המכללות של פאוסט, באתר sports-reference.com רשימת הנבחרים בדראפט 1950, באתר basketball-reference.com נבחרי דראפט הפיזור של שיקגו סטאגס, באתר realgm.com נתוני המשחק בין הפיסטונס ללייקרס, באתר basketball-reference.com המובילים הסטטיסטיים של עונת 1951/1952 ב-NBA, באתר basketball-reference.com טבלת הקלעים המובילים ב-NBA, נכון לשנת 1962, באתר basketball-reference.com טבלת הריבאונדרים המובילים ב-NBA, נכון לשנת 1962, באתר basketball-reference.com
30 בהרקולס

30 בהרקולס הוא כוכב משתנה סדיר למחצה מסוג ענק אדום, דומה לכוכב המשתנה ביטלג'וס, הנמצא בקבוצת הכוכבים הרקולס במרחק של 360 שנות אור מכדור הארץ. הכוכב בעל בהירות נראית בטווח דרגות 4.3–5.5 שמשתנה במחזוריות של 89.2 ימים ומתאים לבהירות מוחלטת בטווח של 0.9-0.3-. הכוכב בעל רדיוס של 228 רדיוסי שמש ומסתו מוערכת במסת שמש עד שתי מסות שמש. עוצמת ההארה שלו היא בערך פי 200 מעוצמת ההארה של השמש בתחום הנראה אבל לפחות פי 10 מכך בתחום התת-אדום. הכוכב צפוי להפוך לננס לבן. 30 בהרקולס, באתר של ג'ים קלר 30 בהרקולס, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
אטילה (פירושונים)

האם התכוונתם ל... אטילה ההוני – מלכם האחרון של ההונים במאה ה-5 פלישת טורקיה לקפריסין – הפלישה בשנת 1974 זכתה לשם הקוד "מבצע אטילה" אטילה (אופרה) – אופרה מאת ג'וזפה ורדי יוז'ף אטילה – משורר הונגרי אטילה (להקה) – להקת דת'קור אטילה שומפלבי – עיתונאי ישראלי
צבי הרמן

צבי הרמן (6 בספטמבר 1915 – 24 בינואר 1999) היה סופר ישראלי עברי. הרמן נולד בקלַאוּזֶנבּוּרג (קלוּז'), טרנסילבניה ועלה לארץ ישראל ב-1934. תחילה למד באוניברסיטה העברית תנ"ך, היסטוריה, פילוסופיה וספרות. לאחר מכן הצטרף כחבר לקיבוץ כפר גליקסון בימי ייסודו. הרמן היה יו"ר קרן היסוד וחבר המוסד לעלייה ב', הנהלת הסוכנות היהודית, הוועד הלאומי והנהלת "צים". על שמו רחוב בחיפה. קרתגו - המעצמה הימית זכרונות חניבעל (רומן היסטורי) עמים ימים אניות הנהר והגרעינים רוח לא כבולה (רומן היסטורי ביוגרפי על חייו של ג'ורדנו ברונו) במבוך הזמן (תולדות היישוב) אין פטור מזיכרונות, זמורה ביתן, 1996 לים תהילה הכובשים בים נתיבה: תולדות הספנות העברית, הוצאת הקיבוץ המאוחד, 1978. פרנסואה ויון (רומן היסטורי ביוגרפי על חייו של פרנסואה ויון) לים תהילה (שירה) סמבו ואני (ספר ילדים) הים ומעמקיו (מדע פופולרי) האדם והים (היסטוריה ימית) רשימת הפרסומים של צבי הרמן, בקטלוג הספרייה הלאומית אמציה פלד, רחוב צבי הרמן, בתוך "מדריך רחובות חיפה", באתר האינטרנט של עיריית חיפה הספרים של צבי הרמן, באתר "סימניה" צבי הרמן, דף שער בספרייה הלאומית צבי הרמן, בלקסיקון הספרות העברית החדשה ערך זה הוא קצרמר בנושא סופרים ישראלים. אתם מוזמנים לתרום לוויקיפדיה ולהרחיב אותו.
השבת השחורה (פירושונים)

האם התכוונתם ל... השבת השחורה – מבצע מעצרים של ראשי היישוב והחרמת תחמושת, בתקופת המנדט הבריטי, ב-29 ביוני 1946. השבת השחורה (סלוניקי) – התעללות ביהודי סלוניקי הכבושה בידי הנאצים בתקופת השואה, ב-11 ביולי 1942. השבת השחורה (לבנון) – יום של רציחות בין עדתיות בביירות, במהלך מלחמת האזרחים בלבנון, החל מ-6 בדצמבר 1975. כינוי ליום השבת בו הייתה מתקפת הפתע על ישראל ב-7 באוקטובר 2023. שרפות היער של השבת השחורה – שרפות יער אשר התחוללו במדינת ויקטוריה שבדרום מזרח אוסטרליה ב-7 בפברואר 2009 בלאק סבאת' – להקת הבי מטאל בריטית שווארץ שבת (ביידיש: השבת השחורה) – כינוי ביהדות אשכנז, ובפרט ביהדות גרמניה, ל"שבת חזון", וכן לשבת האחרונה בספירת העומר, שנהגו בהן מנהגי אבלות כאבל על גזירות תתנ"ו
Monstercat

Monstercat (תעתיק: מונסטרקאט, תרגום חופשי: חתול-מפלצת), היא חברת תקליטים קנדית, המפיצה מוזיקת דאנס-אלקטרונית. החברה נוסדה ב-2011 על ידי מייק דארלינגטון ג'יימס לאוסינק וארי פאונונן. ביולי 2011, הקימו מייק דארלינגטון (מנכ"ל החברה), ושותפו אריק פאונונן (כיום מנהל בכיר בחברה) את ערוץ היוטיוב של מונסטרקאט, בתור מדיה לשיתוף ולקידום המוזיקה שלהם ושל חבריהם. השניים החלו ליצור אלבומי אוסף כדי לספק לאמנים המוציאים שירים בחברה דרך אשר דרכה יוכלו להפחית את התחרות ביניהם. אלבום האוסף הראשון של מונסטרקאט, "Launch Week" הכיל שבעה מפיקי מוזיקה אלקטרונית. בדצמבר 2011, חתמו במונסטרקאט Krewella, צמד יוצרות מוזיקה אלקטרונית מוכר לאותה התקופה משיקגו, אילינוי. "Killin' It" היה הסינגל הראשון של קרואלה בחברה. מונסטרקאט קידמו את קרואלה במספר קמפיינים במדיה החברתית, וחברו יחד עם שפע ערוצי קידום שירי מוזיקה אלקטרונית ב-YouTube. Krewella הקפיצו את מונסטרקאט והפכו אותם לחברת תקליטים פופולרית בהרבה משהייתה. בדצמבר 2014, השיקו מונסטרקאט תחנת רדיו דיגיטלית הפועלת בלייבסטרים דרך האתר Twitch.tv. כל שנה, מוציאה מונסטרקאט מספר אלבומי אוסף, כאשר האחרון בהם היה 029 - Havoc, האלבום ה-29 במספר. 7 Minutes Dead Aero Chord Aiobahn Anevo Astronaut - הרכב לשעבר של המפיקים המוזיקליים דניאל גאודי ו-Myro Au5 Bad Computer Bishu Bossfight Braken Bustre Candyland Case & Point CloudNone Conro Crankdat Darren Styles Day One Delta Heavy Dexter King Didrick Dion Timmer Direct Dirty Audio Dirtyphonics Disero Draper Droeloe Droptek Duumu Eminence Ephixa Feint F.O.O.L Fractal FWLR Gammer Gent & Jawns Glacier Going Quantum Grabbitz Grant Half An Orange Haywyre Hellberg Holly Hush Hyper Potions אינפקטד מאשרום Insan3lik3 Intercom Jay Cosmic Julian Calor Justin OH Kayzo Kill Paris Koven Krewella Kuuro Laszlo Lil Hank Lookas Loosid Lvther Mazare Modestep Mr FijiWiji Muzz - לשעבר Muzzy Myrne nanobii Nigel Good Nitro Fun Noisestorm Nonsens Notaker Obsidia Orbiter - שיתוף פעולה של 7 Minutes Dead ו-Stephen Walking Pegboard Nerds Pixel Terror PIXL Project 46 Protostar Puppet Pylot Rameses B Razihel Reach Reaper Rich Edwards RIOT Rogue Rootkit San Holo Savoy Slander Slippy - לשעבר Slips & Slurs Slushii SMLE Snavs Soupandreas Soulero Stonebank Stephen Walking Stereotronique Subtact Sullivan King Televisor Terry Zhong Throttle Tisoki Tokyo Machine Topi Tristam Trivecta Tut Tut Child Tvds Twothirds Unlike Pluto Varien Vicetone Xilent Wooli WRLD Zero Hero - פרויקט צד של Stonebank ו-Darren Styles אתר האינטרנט הרשמי של Monstercat (באנגלית) Monstercat, ברשת החברתית פייסבוק Monstercat, ברשת החברתית אקס (טוויטר) Monstercat, ברשת החברתית אינסטגרם Monstercat, ברשת החברתית טיקטוק Monstercat, ברשת החברתית VK Monstercat, ברשת החברתית LinkedIn Monstercat, סרטונים בערוץ היוטיוב Monstercat, ערוץ באתר Twitch.tv מתוך ריאיון עם מייק דארלינגטון: DJ MAGAZINE CANADA 014 (February), Issuu (באנגלית)
יגור פיליפנקה

יגור וסבולודוביץ' פיליפנקה (בבלארוסית: Ягор Усеваладавіч Філіпенка; נולד ב-10 באפריל 1988) הוא כדורגלן בלארוסי ממוצא יהודי המשחק בעמדת הבלם בקבוצת אורל מליגת העל הרוסית. בעבר שיחק בנבחרת בלארוס. אף על פי שלפיליפנקה אין אזרחות ישראלית, הוא לא נחשב כזר כאשר שיחק בישראל, עקב מוצאו היהודי. פיליפנקה נולד במינסק בברית המועצות (כיום עיר הבירה של בלארוס). סבתו מתגוררת בישראל. החל לשחק כדורגל במחלקת הנוער של מינסק. בגיל 13 עבר למחלקת הנוער של באטה בוריסוב. בשנת 2006 בגיל 18 החל לשחק בקבוצה הבוגרת, עמה זכה בשתי אליפויות בשתי עונותיו הראשונות. ב-2008 חתם בספרטק מוסקבה הרוסית, אך לא קיבל דקות רבות בקבוצה והושאל לטום טומסק, סיביר נובוסיבירסק וקבוצת נעוריו באטה בוריסוב. בפברואר 2012 חזר לבאטה בוריסוב וזכה עמה בשלוש אליפויות רצופות. ב-5 בינואר 2015 חתם במאלגה הספרדית לשנתיים וחצי. ב-13 בינואר ערך את הופעתו הבכורה בקבוצה בהפסד 3 - 2 ללבאנטה בגביע הספרדי. ב-14 ביוני 2016 חתם פיליפנקה בקבוצת מכבי תל אביב לשנתיים, וזאת לאחר שאושר לקבוצה להחתימו כשחקן שאינו זר. ב-7 ביולי ערך פיליפנקה את הופעתו הבכורה בקבוצה ביצחון 0–1 על גוריצה בסיבוב הראשון של מוקדמות הליגה האירופית ל-2016/2017. ב-8 בינואר 2018 הושאל למ.ס. אשדוד עד לסוף העונה, ובסיומה עזב את מכבי תל אביב וחזר לקדנציה נוספת בבאטה בוריסוב. ב-12 בספטמבר 2007 ערך את הופעתו הבכורה בנבחרת בהפסד 1:0 לסלובניה במוקדמות יורו 2008. ב-10 בספטמבר 2013 הבקיע את שערו הראשון בנבחרת בהפסד 4:2 לצרפת במוקדמות מונדיאל 2014. מדיה וקבצים בנושא יגור פיליפנקה בוויקישיתוף יגור פיליפנקה, באתר Transfermarkt יגור פיליפנקה, באתר Soccerway יגור פיליפנקה, באתר WorldFootball.net יגור פיליפנקה, באתר National Football Teams יגור פיליפנקה, באתר FootballDatabase.eu מערכת וואלה! ספורט‏, יגור פיליפנקה: "אני מקווה להשתפר ולחזור למכבי תל אביב בעונה הבאה", באתר וואלה, 14 בינואר 2018 נדב צנציפר, אייל גולסה סיכם עקרונית במכבי תל אביב, באתר ynet, 18 ביוני 2016 מערכת ONE, ‏הראשון של יוסי: צפו בבניון נותן 0:1 למכבי בגוריצה, באתר ONE‏, 7 ביולי 2016
שבתי שמואלי

הרב שבתי שמואלי (1902–1989; ה'תרס"ב-כ"ט בחשון תש"ן) היה אחד משני התלמידים הראשונים בישיבת מרכז הרב ומזכיר הישיבה משך שנים רבות. נולד בתחום האימפריה הרוסית בעיר סקידל הסמוכה לגרודנה לרב חנוך הענך טובולסקי ולינטה בריינה. אביו, תלמיד חכם ציוני, היה מבאי ביתם של הרב משה יהודה רבינוביץ רבה של גרודנה, הרב שמעון שקופ ראש ישיבת "שער התורה" בגרודנה, וה"חפץ חיים". בגיל צעיר לקחו אביו אל העיר גרודנא, שם החל את לימודיו אצל הרב חיים לייב זופובינץ, ולאחר מכן אצל הרב שמעון שקופ, בישיבת "שער התורה", שם עוצבה אישיותו בין השנים תר"פ-תרפ"ב לערך. בגרודנה התוודע לתנועת ה"מזרחי", והקים אגודה שאיתה נמנו כ-30 צעירים ביניהם חיים משה שפירא, לימים שר בממשלת ישראל, שנבחר ליושב ראש הארגון. כן למד בהנחיית אביו בישיבת ראדין אצל ה"חפץ חיים" תקופה קצרה שחותמה נותר בו כל ימי חייו. בשנת תרפ"ג יצא מראדין ועלה לארץ ישראל בכ"ד באייר. ביפו שהה מספר שבועות שלאחריהם עלה לירושלים, שם פגש במקרה את חברו ללימודים בישיבת גורדונה, הרב אריה בויארסקי. השניים הלכו לפגישה אצל הרב הראשי, הרב קוק, שם הציע להם הרב להיות התלמידים הראשונים של הישיבה העומדת להיפתח. לאחר נישואיו בשנת תרפ"ז התמנה להיות אחד מעוזריו של הרב וכן התמנה למזכיר הישיבה, תפקיד אותו מילא כשישים שנה, תקופה ארוכה שבה עברה הישיבה הרפתקאות רבות. כן היה גבאי הישיבה כשלושים שנה, בעל התוקע ושליח הציבור בתפילות הימים הנוראים. מטבע הדברים היה מעורב רבות בניהולו של בית הרב קוק ותיפקד לעיתים רבות כמזכירו של הרב קוק. שמואלי ניהל, יחד עם הרצי"ה קוק, את השגת הסרטיפיקטים להעלאת תלמידי ישיבות מן הגולה. כך ניצלו ידידיו הרב משה צבי נריה, הרב אברהם הלל גולדברג, ועוד רבים. כן היה מעורב בניסיון להעלות לארץ את רבו, הרב שמעון שקופ, על מנת שישמש כר"מ בישיבת מרכז הרב, ניסיון שלא צלח. בשנות החמישים והשישים עמל לקדם יצירת מטבע ישראלי מיוחד לשם מצוות "מחצית השקל". נפטר בירושלים בכ"ט חשון תש"ן. הספידו אותו הרב שאול ישראלי והרב אברהם אלקנה שפירא. ילדיו הם ציפורה, דבורה, חיה, יוסף ואברהם דוד. שבתי שמואלי, 'שני הראשונים', הצופה, 3 במאי 1966 הרב יצחק גולדברג (עורך), הרב שבתי שמואלי, ירושלים תשס"ח 'הרב שבתי שמואלי', מגד ירחים, גיליון 146, חשוון תשע"ב, עמ' 4 הרב פרופ' נריה גוטל, 'שבעה לפטירתו', הצופה, ו כסלו תש"נ הרב חיים אביהוא שוורץ, 'דברים על הרב שבתי שמואלי', מתוך התורה הגואלת, כרך ד', ירושלים תשנ"א, עמ' ריט-רכב שמריה גרשוני, 'עד אשר אמצא מקום במשכנות לאביר יעקב : רבי שמעון שקופ ז"ל וכהונת ראש ישיבת 'מרכז הרב' - מסורות ועובדות', המעין, טבת תשע"ח [נח, ב] ראיון נדיר עם מר שבתאי שמואלי , מזכיר ישיבת מרכז הרב, על דמותו של הרב קוק. מראיין: הרב יוחאי רודיק, סרטון בערוץ "בית הרב קוק", באתר יוטיוב (אורך: 10:33) אברהם רותם, ר' שבתי נלחם ל"מחצית השקל", מעריב, 22 בפברואר 1962, עמ' 10; ד. יצחק, בכורי-ישראל ייפדו בשקלים שיונפקו על ידי חברה זרה, הצופה, 24 באוקטובר 1966, עמ' 3 הרב שבתי שמואלי, אוהב ציון איש העוז והענוה, ספר לזכרו בעריכת הרב יצחק גולדברג ,פרק יד
Qubes OS

Qubes OS היא מערכת הפעלה שנועדה ליצור סביבה מאובטחת באמצעות בידוד. תצורת הוירטואליזציה הנתמכת היא Xen, מערכות ההפעלה הנתמכות הן: פדורה, דביאן, Whonix, חלונות ומערכות הפעלה נוספות. Qubes מציעה אבטחה על ידי סביבה מבודדת משאר הסביבות במערכת, כך שגם אם סביבה אחת נפרצה, שאר הסביבות לא ייפגעו. הנחת האבטחה של Qubes היא שלא יכולה להיות מערכת בעלת "אבטחה מושלמת", כזו ללא חולשות אבטחה כגון: פרצת אבטחה, מתקפת יום אפס, באגים בתוכנה, וכו'. לכן, על מנת לאבטח את סביבת המשתמש יש להשתמש במספר סביבות שונות כך שגם אם חולשה נתגלתה באחת מן הסביבות, שאר הסביבות המבודדות האחרות לא ייפגעו. שיטת האבטחה של Qubes מבוססת על עקרון סביבות שונות למטרות מגוונות. לדוגמה: מערכת אחת לקניות באינטרנט, מערכת שנייה לגלישה ולפעילות יום יומיות, מערכת שלישית לכניסה לחשבון הבנק, וכו'. Qubes אינה מערכת מרובת משתמשים, כלומר ניתן ליצור אך ורק משתמש אחד. Xen פדורה Whonix מדיה וקבצים בנושא Qubes OS בוויקישיתוף אתר האינטרנט הרשמי של Qubes OS (באנגלית) אתר האינטרנט הרשמי של Qubes OS (באנגלית) Qubes OS, ברשת החברתית פייסבוק Qubes OS, ברשת החברתית אקס (טוויטר) Qubes OS, ברשת החברתית LinkedIn ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
Z

האות Z (באנגלית: Zed [זד]; באנגלית אמריקנית: Zee [זי]) היא האות העשרים ושש והאחרונה באלפבית הלטיני. הצליל שלה מקביל לצליל של האות העברית ז'. מקורה של האות באות היוונית זטא שמקורה באות השמית זין או באות צדי. האות קרויה "זד" באנגלית, למעט באנגלית אמריקנית בה הצורה "זי" - שמקורה באנגלית מהמאה ה-17 - היא הצורה המקובלת. בלטינית הקדומה, הצליל "ז" לא היה קיים והאות שימשה למעשה לצליל "ר". מאוחר יותר השתמשו באות R לבדה לצליל זה. במאה הראשונה לספירה שבה האות ללטינית במטרה לייצגת את הצליל "ז" שייוצג בעבר על ידי שתי אותיות S רציפות. באלפבית צלילי מייצגת את האות המילה "זולו" (Zulu). בקוד מורס מיוצגת האות על ידי שתי נקודות ושני קווים: · · - - בקוד ASCII מיוצגת האות על ידי הערך 90 (Z גדולה) ו-122 (z קטנה). בכתב ברייל האות מסומנת: במתמטיקה: Z {\displaystyle \mathbb {Z} } מסמלת את חוג המספרים השלמים. z משמש כמשתנה שלישי (אחרי x ו-y). z מייצג מספר מרוכב. בקומיקס וסרטי הנפשה, Z מייצגת שינה או נחירה, ובדרך כלל מוצג כ-"zzz...". בקוד לוחיות הרישוי הבינלאומי, Z מייצגת את זמביה. במערכת היחידות הבינלאומית (SI): z, זפטו, מייצגת קידומת 10-21. Z, זטא, מייצגת קידומת 1021. באסטרונומיה, z מייצגת הסחה לאדום. בפיזיקה: בפיזיקת חלקיקים, Z מייצגת את חלקיק הכוח החלש - בוזון Z. בכימיה ובפיזיקת חלקיקים, Z מייצגת את המספר האטומי. בקולנוע, Z הוא סרט משנת 1969 של הבמאי קוסטה גברס Z (סמל צבאי) - במהלך הפלישה הרוסית לאוקראינה בשנת 2022, צבא רוסיה סימן באות Z את כלי הרכב שיצאו לאוקראינה. יש המפרשים סימן זה כ"Za pobedy" (לוחמים לניצחון) ואחרים כ"זפאד" (הכיוון מערב). האות הפכה לסמל של אידאולוגיה וזהות לאומית רוסית חדשה, ורבים ברוסיה ומחוצה לה, התומכים בפלישה לאוקראינה, מציגים את האות Z בגאווה. Ž Ź Ż Ʒ
פסגת אנקומפגרה

פסגת אנקומפגרה (באנגלית: Uncompahgre Peak) היא הפסגה השישית בגובהה ברכס הרי הרוקי שבאמריקה הצפונית ובמדינת קולורדו בארצות הברית. גובה ההר 4,365 מטרים מעל פני הים. הפסגה היא הנקודה הגבוהה ביותר ברכס הרי סן חואן, חלק מהרי הרוקי, והנקודה הגבוהה ביותר באגן הניקוז של הנהר קולורדו ומפרץ קליפורניה. הפסגה שוכנת באזור הפתוח אנקומפגרה (Uncompahgre Wilderness), בצפון רכס הרי סן חואן, בצפון מחוז הינסדייל, כ-11 קילומטרים מערבית לעיירה לייק סיטי (Lake City). הפסגה היא רמה נרחבת, המתרוממת כ-500 מטרים מהאגנים האלפיניים הרחבים המקיפים אותה. המדרונות הדרומים, המזרחיים, והמערביים אינם תלולים במיוחד, אבל במדרון הצפוני יש צוק תלול בגובה 210 מטרים. כמו כל הפסגות בהרי סן חואן, מקורה של הפסגה געשי, אבל היא אינה הר געש. סוג הסלע אינו מתאים לטיפוס, ולכן לא ניתן לטפס לפסגה מהצד הצפוני. הנתיב הפופולרי לטיפוס על פסגת אנקומפגרה הוא שביל השירות מספר 239 מהיער הלאומי אנקומפגרה המתחיל בסופו של כביש נלי קריק (Nellie Creek Road), מזרחית-דרום-מזרחית לפסגה. כביש נלי קריק היא דרך המותאמת לרכבי שטח שאליה ניתן להגיע מכביש הנסון קריק (Henson Creek Road), כ-6.5 קילומטרים מערבית ללייק סיטי. השביל לפסגה הוא שביל הליכה מאומצת העולה לגובה של 890 מטרים בדרך בת שישה קילומטרים. השביל מגיע לפסגה בצורה מפותלת, מתחיל במזרח, עובר על הרכס שכיוונו דרום, ומסיים במדרון המערבי של הרמה בפסגה. שם הפסגה מגיע מהמילה אנקומפגרה (Uncompaghre) בשפת יוט המתורגם בצורה חופשית ל"מים מלוכלכים" או "מעיין מים אדומים" וקרוב לוודאי שהשם מתייחס למעיינות החמים הרבים באזור יוראי בקולורדו. מדיה וקבצים בנושא פסגת אנקומפגרה בוויקישיתוף Uncompahgre Peak on 14ers.com Photo Journal of a Trip up Uncompahgre Uncompahgre Peak on Distantpeak.com Uncompahgre Peak on Summitpost UNCOMPAHGRE Hiking Colorado's Uncompahgre Wilderness
אסטריזם (אסטרונומיה)

אַסטֶריזם (Asterism) הוא צורה דמיונית הנוצרת מחיבור שרירותי של כוכבים בשמי הלילה של כדור הארץ. לא מקובל להשתמש במונח עבור קבוצת כוכבים, שכן קבוצת כוכבים מוגדרת כשטח של השמיים וכוללת את השטח עצמו ואת כל תכולתו, כולל גרמי שמיים שלא ניתן לראות ללא ציוד עזר, ולא רק את כוכבי הקבוצה (למעשה, בעת העתיקה היו קבוצות הכוכבים אסטריזם). אסטריזם עשוי להיות בגדלים שונים: קטן מאוד ולהראות רק תחת הגדלה באמצעות משקפת או טלסקופ (למשל מתלה המעילים (הצביר של ברוקי) בקבוצת שועלון) חלק מקבוצת כוכבים (למשל העגלה הקטנה והעגלה הגדולה בקבוצות הדובה הקטנה והדובה הגדולה) גדול מאוד ולהתפרס על מספר קבוצות כוכבים (למשל משושה החורף או משולש הקיץ) האסטריזמים הבולטים יכולים לעזור לזהות את קבוצות הכוכבים, למצוא גרמי שמיים קשים לצפייה ולאתר את כוכב הצפון לצורך ניווט, כך שהם שימושיים במיוחד לחובבים הרוצים להכיר את שמי הלילה. לבני אדם יש נטייה טבעית לזהות דפוסים בתוך מידע אקראי (אפופניה) ובפרט לזהות אובייקטים מוכרים (פראידוליה). הפיזור של הכוכבים בשמים מאפשר למצוא צורות רבות באופן שרירותי על פי עולם המושגים של הצופה. תרבויות שונות זיהו אובייקטים שונים שנוצרו מחיבור של כוכבים בקווים דמיוניים. כך למשל העקרב נתפש על ידי הסינים כדרקון והשומרים ראו באוריון כבשה; העגלה הגדולה מזוהה בארצות הברית ובקנדה כמצקת ובאנגליה ובאירלנד כמחרשה. בשל מספרם הגדול של הכוכבים, זיהוי של צורות בסיסיות כמו משולש או ריבוע הוא למעשה בלתי נמנע ומוביל לזיהוי של צורות מעט יותר מורכבות כמו דמויות גפרורים וחפצים מוכרים בעלי צורה פשוטה כמו צלב, כתר, חרב, חץ וקשת וכדומה. שילוב של צורות אלו עם הרקע התרבותי של הצופים בשמים הביא ליצירת האסטריזמים שהפכו בסופו של דבר לקבוצות הכוכבים. משולש הקיץ - מורכב מהכוכבים וגה, דנב ואלטאיר משושה החורף - מורכב מהכוכבים קאפלה, אלדברן, ריג'ל, סיריוס, פרוקיון ופולוקס הריבוע הגדול שמהווה את רובה של קבוצת פגסוס - מורכב מהכוכבים α בפגסוס, β בפגסוס, γ בפגסוס ו-α באנדרומדה (לשעבר δ בפגסוס) היהלום הגדול - מורכב מהכוכבים ספיקה, ארקטורוס, קור קרולי (α בכלבי ציד) ודנבולה משולש האביב - מורכב מאותם הכוכבים של היהלום הגדול, להוציא את קור קרולי וכשרגולוס מחליף את דנבולה העגלה הגדולה והקטנה בקבוצות הכוכבים הדובה הגדולה והדובה הקטנה החגורה והחרב של אוריון הצלב הצפוני בקבוצת ברבור ה"בית" בקבוצת קפאוס הקומקום בקבוצת קשת העפיפון בקבוצת דולפין המגל בקבוצת אריה מתלה המעילים או הצביר של ברוקי בקבוצת שועלון הרצף של קמבל בקבוצת ג'ירף צביר עץ חג המולד (NGC 2264) בקבוצת חד-קרן מדיה וקבצים בנושא אסטריזם בוויקישיתוף אסטריזם, באתר אנציקלופדיה בריטניקה (באנגלית)
סקיילון

האם התכוונתם ל... סקיילון (פסטיבל בריטניה) – מגדל שנבנה בשנת 1951 בלונדון, בירת הממלכה המאוחדת, עבור פסטיבל בריטניה מגדל סקיילון – גורד שחקים הממוקם בסמוך למפלי ניאגרה באונטריו, קנדה סקיילון (חללית) – מטוס חלל לא מאויש הנמצא בפיתוח
פננקה

האם התכוונתם ל... אנטונין פננקה – כדורגלן צ'כי, ידוע בזכות טכניקת בעיטת עונשין הקרויה על שמו. פננקה (בעיטה) – טכניקת בעיטת עונשין שהומצאה על ידי אנטונין פננקה בגמר יורו 1976.
ארבר

האם התכוונתם ל... ורנר ארבר – מיקרוביולוג וגנטיקאי שווייצרי מנחם ארבר – ממייסדי תנועת בית"ר רבקה בורשטיין-ארבר – פסנתרנית ישראלית ארברו
האגודה המלכותית לספרות

האגודה המלכותית לספרות (RSL - Royal Society of Literature) היא אגודת מלומדים הטוענת לתואר "הארגון הספרותי הבכיר בבריטניה". היא נוסדה בשנת 1820 על ידי המלך ג'ורג' הרביעי במטרה "לגמול על הישגים ספרותיים ולעודד כישרונות ספרותיים." נשיא האגודה הראשון היה תומאס ברג'ס, בישוף סיינט דייוויד בוויילס (לימים בישוף סולסברי). האגודה שומרת על מספר חברים קבוע בסך כ-500 חברים. כ-14 חברים חדשים נבחרים מדי שנה, והם נהנים מהזכות לצרף את האותיות FRSL (ראשי תיבות של "חבר האגודה המלכותית לספרות") לאחר שמם. עם חברי האגודה בעבר נמנים בין היתר סמואל טיילור קולרידג', ג'.ר.ר טולקין, ויליאם בטלר ייטס, רודיארד קיפלינג, תומאס הארדי, ג'ורג' ברנרד שו, ארתור קסטלר וצ'ינואה אצ'בה. עם חברי האגודה בהווה נמנים בין היתר מרגרט אטווד, דייוויד הר, קזואו אישיגורו, הילרי מנטל, פול מלדון, זיידי סמית, שרה ווטרס וג'יי קיי רולינג. החברים החדשים חותמים את שמם במגילת החברים הרשמית של האגודה באמצעות העט של ביירון או העט הנובע של ת"ס אליוט, אשר החליף את קולמוסו של דיקנס ב-2013. האגודה מוציאה לאור כתב עת שנתי, ושמו The Royal Society of Literature Review ומעניקה מספר פרסים וכיבודים ספרותיים, ובהם פרס אונדאצ'י, פרסי ג'רווד לעיון, והפרס על שם ו"ס פריצ'ט לסיפור הקצר. מעת לעת היא מעניקה את תואר הכבוד "בן לוויית הספרות" (Companion of Literature) לסופרים בולטים במיוחד. בנוסף יכולה האגודה להעניק את מדליית בנסון על מפעל חיים בתחום הספרות. האגודה מקיימת תוכנית מנויים בתשלום, ומציעה תוכניות חודשיות של הרצאות ואירועים למנויים ולקהל הרחב. משרדי האגודה מצויים בבית סומרסט בלונדון. האגודה מנהלת מספר פרסים וכיבודים: מענקי ברוקליז של האגודה – סך של 5,000 ליש"ט מוענק מדי שנה לסופרים, מחזאים, או משוררים, אשר צריכים פסק זמן מן החיים השוטפים שלהם כדי להתמסר לכתיבה. פרסי ג'רווד לספרי עיון (1902) – שלושה פרסים בשנה, אחד על סך 10,000 ליש"ט ושניים על סך 5,000 ליש"ט, מוענקים למחברים אשר עובדים על יצירת העיון הראשונה שלהם. פרס אונדאצ'י (1882) – מוענק אחת לשנה, על סך 10,000 ליש"ט, ליצירת שירה, בדיון, או שירה אשר מעוררת תחושה של מקום מסוים. הפרס על שם ו"ס פריצ'ט – פרס שנתי על סך 1,000 ליש"ט עבור הסיפור הקצר הטוב ביותר שטרם פורסם. מדליית בנסון – מוענקת למי שתרמו שירות יוצא מן הכלל לספרות. בן/בת לוויה של הספרות – הכבוד הגדול ביותר שיכולה האגודה להעניק לסופר. את עיקר מלאכת בחירת החברים החדשים עושה מועצת האגודה, כמו גם את ניהול תוכניות האירועים וההרצאות של האגודה. להלן בעלי התפקידים באגודה: חברים חדשים נבחרים בידי החברים הנוכחיים. ניתן להציע אדם כחבר, אם פרסם לפחות שתי יצירות בעלות ערך ספרותי, ואם לפחות שני חברים נוכחיים ממליצים עליו. ההמלצות מובאות להצבעה בפני המועצה. ערכים על חברים אחרים באגודה מדיה וקבצים בנושא האגודה המלכותית לספרות בוויקישיתוף אתר האינטרנט הרשמי של האגודה המלכותית לספרות אתר האינטרנט הרשמי של האגודה המלכותית לספרות האגודה המלכותית לספרות, ברשת החברתית פייסבוק האגודה המלכותית לספרות, ברשת החברתית אקס (טוויטר) האגודה המלכותית לספרות, ברשת החברתית אינסטגרם האגודה המלכותית לספרות, סרטונים בערוץ היוטיוב "Royal Society of Literature » History". rsliterature.org. נבדק ב-2016-06-03. "Royal Society of Literature » Magazine selections". "Royal Society of Literature » Membership".